**Karl-Marx-Allee** er en viktig gjennomfartsåre i Tysklands hovedstad Berlin i bydelene Mitte og Friedrichshain-Kreuzberg. En rekke boligkvartaler langs alleen fra 1950-årene i stalinistisk-neoklassisistisk stil (også kjent som sosialistisk klassisistisk) er ansett som et tidsdokument fra den stalinistiske epoken i Europa.

Historie, navn
--------------

Alléens opprinnelige navn er **Große Frankfurter Straße**. I forbindelse med den sovjetiske diktatoren Josef Stalins 70-årsdag ble gaten, som under den kalde krigen havnet i Øst-Berlin, omdøpt til **Stalinallee** av den sovjetiske okkupasjonsmakten den 21. desember 1949. Etter Stalins død og avstaliniseringen i Sovjetunionen og de sovjetokkuperte landene i Europa ble gaten 13. november 1961 omdøpt til Karl-Marx-Allee etter den tyske filosofen Karl Marx.

Gaten er mest kjent for sin betydning under folkeoppstanden 17. juni 1953 mot det sovjetiskinnsatte kommunistregimet. Det var arbeiderne på byggeplassene ved den daværende Stalinallee som innledet streikene som utløste oppstanden. Demonstrasjonene spredte seg raskt over store deler av byen og etterhvert til hele den sovjetiske okkupasjonssonen.

I hele den perioden DDR eksisterte var Karl Marx-Alle hovedstadens paradegate nummer en og ble brukt til offisielle opptog, demonstrasjoner og første mai-markeringer.

Bulevarden ble senere svært populær blant postmodernistiske arkitekter, blant annet beskrev Philip Johnson den som« sann byplanlegging i stor skala» og Aldo Rossi kalte den «Europas siste store gate». 
Siden tysk gjenforening har de fleste bygningene, inkludert de to tårnene, blitt restaurert.

Trivia
------

Gaten hadde stor propagandaverdi for SED-regimet og det ble ikke spart på noe. Blant annet besto fasadene av ekte 
Meissenerporselen. Den dag i dag bebos mange av leilighetene av eldre mennesker som var med på å bygge gaten.

### Fotografier

* Tårn med kuppel ved Frankfurter TorTårn med kuppel ved Frankfurter Tor
* Fasade til boligblokk i Karl Marx-AlleeFasade til boligblokk i Karl Marx-Allee
* Fasade til boligblokk i Karl Marx-AlleeFasade til boligblokk i Karl Marx-Allee
* FasadedetaljFasadedetalj
* Karl-Marx-Alle, blikkretning mot Strausberger Platz og Fernsehturm i det fjerneKarl-Marx-Alle, blikkretning mot Strausberger Platz og Fernsehturm i det fjerne
* Strausberger Platz, ved den vestlige enden av boulevardenStrausberger Platz, ved den vestlige enden av boulevarden
* Karl-Marx-Allee med Frankfurter Tor og FernsehturmKarl-Marx-Allee med Frankfurter Tor og Fernsehturm
* Nærbilde av en bygning i Karl Marx-AlleNærbilde av en bygning i Karl Marx-Alle
* Stalinallee, 1950Stalinallee, 1950
* Stalinallee, 1959Stalinallee, 1959
* «5-årsplan» frimerke, 1953: en familie står foran et høyhus nær Weberwiese U-bahn stasjon«5-årsplan» frimerke, 1953: en familie står foran et høyhus nær Weberwiese U-bahn stasjon
* Berlin, StalinalleeBerlin, Stalinallee
* Cafe Moskau med den berømte Sputnik-kopien på taketCafe Moskau med den berømte Sputnik-kopien på taket

Referanser
----------

1. ↑  Ladd, Brian (1998). *The Ghosts of Berlin: Confronting German History in the Urban Landscape*. Chicago: University of Chicago Press. s. 187.

Eksterne lenker
---------------

* (en) Karl-Marx-Allee (Berlin) – kategori av bilder, video eller lyd på Commons Rediger på Wikidata

* (en) Karl-Marx-Allee (Berlin) – galleri av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND
 |